Jamajka orelstrigo

La Jamajka orelstrigo aŭ pli simple Jamajka strigo, Asio grammicus, estas mezgranda malhela strigo, tio estas specio de birdo el la ordo de strigoformaj, familio de strigedoj, kun  plumtufoj super kapo. La strigoj apartenantaj al la genro Asio estas konataj kiel orelstrigoj, ĉar ili havas plumtufojn aspektantaj kvazaŭ mamulaj oreloj. Tiuj "oreloj" povas esti aŭ ne esti videblaj, tiukaze estas longaj, tre nigraj kaj sufiĉe videblaj. Tiu ĉi specio estas endemia de la insulo Jamajko.

Taksonomio kaj sistematiko
La Jamajka strigo antaŭe estis konsiderata la sola membro de la genro Pseudoscops, sed filogenetika analizo reklasifikis ĝin ene de Asio. Ĝi estas monotipa. 

 Aspekto 
La Jamajka strigo estas 27 ĝis 33 cm longa; unu specimeno kun nedifinita sekso pezis 335 g. Ĉi tiu mezgranda strigo havas longajn oreltufojn, malhelbrunajn okulojn, kaj ruĝecbrunan vizaĝdiskon kun bordoj de nigro-blanka makuleco. La supraj partoj de plenkreskulo estas ruĝecbrunaj kun fajna malhelbruna vermikuleco. La vosto ankaŭ estas ruĝecbruna, kun malhelbrunaj strioj. La brusto kaj ventro estas ruĝecbrunaj kun mallarĝaj malhelbrunaj strioj. La dorso de la junulo estas helgrizecbruna kaj la cetero de ĝia plumaro estas helciname flavecbruna.Olsen, P.D. kaj J. S. Marks (2021). Jamaican Owl (Asio grammicus), versio 1.1. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  retrieved September 7, 2021

Distribuado kaj habitato
La Jamajka strigo troviĝas tra la tuta insulo Jamajko. Ĝi loĝas en diversaj malfermaj kaj duonmalfermaj pejzaĝoj kiel malfermaj arbaroj, arbarlimoj, plantejoj kaj ĝardenoj. Ĝi estas ĉefe birdo de marbordaj kaj malaltaj areoj, sed troveblas ĝis 600 m da alteco en la montoj.

Kutimaro
Manĝado
La Jamajka strigo estas noktula kaj manĝas ĉefe grandajn insektojn. Ĝia dieto inkluzivas ankaŭ araneojn, amfibiojn, lacertojn kaj ronĝulojn. Ekzistas unu registro de strigo kaptanta birdon, nome Grandantila kviskalo (Quiscalus niger).

Reproduktado
La reprodukta fenologio de la Jamajka strigo estas malbone konata. Nestado estis raportita inter marto kaj oktobro kaj ovodemetado inter decembro kaj junio. Ĝi demetas du ovojn en arbokavaĵo aŭ kaŝita arboforko.

Voĉo

Plenkreskaj jamajkaj strigoj faras "[laŭtan], tremantan uluadon kaj guturalan grumblon".

Statuso
La IUCN taksis la jamajkan strigon kiel Malplej Zorgigan.[ Ĝi estas konsiderata vaste disvastiĝinta kaj ofta, sed "arbarhakado verŝajne reduktis ĝian teritorion kaj nombrojn".

Referencoj

Owling.com  
Strigejo

 Eksteraj ligiloj 

Jamaican Owl photo gallery  VIREO
Photo-High Res--and Article owlpages

Kategorio:Strigedoj
Kategorio:Birdoj de Karibio